*2.pielikums*

*līgumam par ambulatorajai ārstēšanai paredzēto*

*kompensējamo zāļu, medicīnisko ierīču,*

*M sarakstā iekļauto zāļu un farmaceita pakalpojumu*

*nodrošināšanu un apmaksu*

**Atbildība par līguma izpildi**

1. Līdzēji ir atbildīgi par godprātīgu līguma izpildi.

1. Līguma uzraudzība un kontrole prioritāri tiek veikta preventīvi. Konstatējot iespējamās neatbilstības kompensējamo zāļu vai M sarakstā iekļauto zāļu izsniegšanā vai farmaceita pakalpojumu sniegšanā, Dienests sākotnēji uzdod tās novērst, tai skaitā veikt labojumus atbilstoši līguma 3.sadaļā Informācijas apmaiņas kārtībā noteiktajam, un, ja labojumus veikt nav iespējams, ir beidzies to veikšanai noteiktais termiņš vai ir citi iemesli, Dienests rīkojas atbilstoši turpmāk izklāstītajai kārtībai un ievērojot Administratīvā procesa likumā noteiktos vispārējos tiesību principus.

1. Dienests pārbauda no valsts budžeta apmaksāto kompensējamo zāļu un M sarakstā iekļauto zāļu saņemšanas iespējas, to izsniegšanas pamatotību un atbilstību normatīvajiem aktiem un Līgumam. Aptiekas iepriekšējos gados izsniegto kompensējamo zāļu un M sarakstā iekļauto zāļu izsniegšanas atbilstību Dienests pārbauda atbilstoši attiecīgajā periodā spēkā esošajiem normatīvajiem aktiem un līgumam par ambulatorajai ārstēšanai paredzēto kompensējamo zāļu un medicīnisko ierīču un M sarakstā iekļauto zāļu nodrošināšanu. Plānveida pārbaudes Dienests veic par iepriekšējo periodu, kas nepārsniedz divus gadus.

1. Dienestam ir tiesības netraucēti veikt pārbaudi Aptiekas telpās valsts budžeta apmaksāto kompensējamo zāļu un M sarakstā iekļauto zāļu izsniegšanas pamatotības un pieejamības izvērtēšanai un Aptiekai ir pienākums nodrošināt pārbaudes veikšanai atbilstošu vietu. Dienests vismaz piecas darba dienas pirms plānveida pārbaudes veikšanas vienojas ar Aptieku par abpusēji pieņemamu pārbaudes laiku. Ja saņemta informācija, piemēram, personas sūdzība par būtiskiem normatīvo aktu vai Līguma pārkāpumiem, Dienestam ir tiesības netraucēti veikt pārbaudi bez iepriekšēja brīdinājuma.

1. Aptiekai ir pienākums atmaksāt personai nepamatoti iekasētu maksājumu par kompensējamām zālēm, M sarakstā iekļautām zālēm vai farmaceita pakalpojumu.

1. Dienests lemj par veiktā maksājuma vai tā daļas ieturējumu vai atmaksu, ja konstatē, ka Aptieka VIS apmaksai no valsts budžeta ir norādījusi:
	1. neatbilstoši faktiskai situācijai izsniegtas kompensējamās zāles vai M sarakstā iekļautās zāles, vai to skaitu;
	2. kompensējamās zāles vai M sarakstā iekļautās zāles, kas nav izsniegtas;
	3. kompensējamās zāles vai M sarakstā iekļautās zāles, kas izsniegtas par maksu;
	4. kompensējamās zāles vai M sarakstā iekļautās zāles, kas izsniegtas, neievērojot normatīvo aktu vai Līguma prasības;
	5. faktiskai situācijai neatbilstošu informāciju par sniegtiem farmaceita pakalpojumiem.

1. Konstatējot 6.punktā minētos pārkāpumus atkārtoti (pēdējo 2 gadu laikā, no pārbaudes akta vai lēmuma spēkā stāšanas dienas), Dienests papildus 6.punktā minētajam piemēro Aptiekai līgumsodu 10% apmērā no6.punktā konstatētās kompensējamo, M sarakstā iekļauto zāļu vai sniegto farmaceita pakalpojumu vērtības.

1. Dienests konstatējot Aptiekas filiālei pārkāpumus, izņemot tos pārkāpumus, par kuriem tiek piemērota atbildība atbilstoši šī līguma pielikuma 6. vai 7.punktam, kompensējamo zāļu, M sarakstā iekļauto zāļu vai farmaceita pakalpojumu pieejamības un sniegšanas organizēšanā, tai skaitā publiski pieejamā informācijā pacientiem par kompensējamām, M sarakstā iekļautām zāļu vai farmaceita pakalpojumu, ja tā ir pretrunā normatīvo aktu vai Līguma prasībām:
	1. pirmajā reizē piemēro brīdinājumu Aptiekas filiālei;
	2. konstatējot pārkāpumu atkārtoti (pēdējo 2 (divu) gadu laikā no pārbaudes akta, kas vai lēmuma spēkā stāšanas dienas), piemēro Aptiekas filiālei līgumsodu 5% apmērā no Aptiekas filiāles, kurā konstatēts pārkāpums kompensējamo zāļu, M sarakstā iekļauto zāļu vai farmaceita pakalpojumu maksājuma par mēnesi pirms pārbaudes akta vai lēmuma pieņemšanas.

1. Ja Dienests konstatē Aptiekas filiālei būtiskus[[1]](#footnote-2) pārkāpumus, izņemot tos pārkāpumus, par kuriem tiek piemērota atbildība atbilstoši šī līguma pielikuma 6. vai 7.punktam, kompensējamo zāļu, M sarakstā iekļauto zāļu izsniegšanas vai farmaceita pakalpojumu pieejamības un sniegšanas organizēšanā, neievērojot 8.punktā noteikto kārtību, piemēro Aptiekas filiālei līgumsodu 5% apmērā no Aptiekas filiāles, kurā konstatēts pārkāpums kompensējamo zāļu, M sarakstā iekļauto zāļu vai farmaceita pakalpojumu maksājuma par mēnesi pirms pārbaudes akta vai lēmuma pieņemšanas.

1. Ja Aptieka pārbaudes aktā noteiktajā termiņā, kas nevar būt īsāks par 15 darba dienām, neiesniedz Dienestam rakstiskus iebildumus par pārbaudes aktā konstatētajiem faktiem, pārbaudes akts nākamajā dienā pēc viedokļa sniegšanai noteiktā termiņa tiek uzskatīts par Aptiekas pieņemtu. Ja Aptieka pārbaudes aktam nepiekrīt un iesniedz iebildumus, Dienests pieņem lēmumu Administratīvā procesa likumā noteiktajā kārtībā.
2. Ja Dienesta lēmumā vai pārbaudes aktā, kas sagatavots atbilstoši šī pielikuma 10.punktam, nolemts veikt ieturējumu, Dienests pēc pārbaudes akta pieņemšanas no Aptiekas puses vai lēmuma spēkā stāšanās Aptiekai samazina nākamo maksājumu par ieturējuma summu. Ja nākamais maksājums Aptiekai nav paredzēts, attiecīgie norēķini tiek veikti, izrakstot rēķinu.

1. Ja Dienests lēmumā, kas stājies spēkā, vai pārbaudes aktā, kas sagatavots 10.punktā noteiktajā kārtībā, nolemts apmaksāt līgumsodu vai atmaksāt maksājumu, Dienests Aptiekai izraksta rēķinu noteiktajā apmērā. Aptiekai ir pienākums veikt rēķina apmaksu rēķinā norādītajā termiņā. Ja Aptieka neapmaksā rēķinu norādītajā termiņā, tas tiek ieturēts no Aptiekas nākamā rēķina Līguma summas ietvaros.

1. Ja Aptieka Dienesta lēmumā, kas stājies spēkā, vai pārbaudes aktā, kas sagatavots atbilstoši 10.punktam, noteiktajā termiņā neatmaksā valsts budžetā nepamatoti saņemto maksājumu vai tā daļu, Dienests nākamo maksājumu Aptiekai samazina par ieturējuma summu.

1. Aptiekai ir tiesības lūgt Dienestam ieturējuma, līgumsoda vai maksājuma atmaksu sadalīt pa daļām, par to noslēdzot vienošanos ar Dienestu. Ja tiek noslēgta minētā vienošanās, maksājuma atmaksa tiek veikta atbilstoši vienošanās noteiktajai kārtībai.

1. Dienestam ir tiesības prasīt no Aptiekas līgumsodu par normatīvajos aktos vai Līgumā noteiktās informācijas iesniegšanas nokavējumu, ja nokavējums radies Aptiekas vainas dēļ – 0,05% apmērā par katru nokavējuma dienu no Aptiekas maksājuma par mēnesi pirms nokavējuma rašanās.
2. Aptiekai ir tiesības prasīt no Dienesta līgumsodu 0,05% apmērā no Aptiekai neapmaksātā rēķina par katru kavējuma dienu, ja kavējums radies Dienesta darbības vai bezdarbības rezultātā.

1. Līdzēji 15. un 16.punktā noteiktajos gadījumos līgumsodu var prasīt, iesniedzot otram Līdzējam pamatotu pretenziju un rēķinu par līgumsodu. Līdzējs, kurš saņēmis pretenziju un rēķinu par līgumsodu, ir tiesīgs apstrīdēt pretenziju un aprēķina pareizību, 15 kalendāro dienu laikā iesniedzot otram Līdzējam rakstiskus iebildumus. Pēc iebildumu saņemšanas Līdzējs rakstveidā atsauc pretenziju vai iesniedz otram Līdzējam atkārtotu pretenziju, noraidot iebildumus. Ja 15 kalendāro dienu laikā netiek iesniegti iebildumi par pretenziju un rēķinu, līgumsods uzskatāms par akceptētu.

1. Šajā pielikumā minēto līgumsodu samaksa neatbrīvo Līdzējus no Līgumā paredzēto saistību izpildes.

1. Būtiskums tiek noteikts izvērtējot pārkāpuma saturu; skaitu un īpatsvaru gadījumiem, kuros tika konstatēts pārkāpums; pārkāpuma ietekmi uz pakalpojumu saņēmēju vai citu pakalpojumu sniedzēju un citus lietas apstākļus; kā arī ievērojot Administratīvā procesa likumā noteiktos vispārējos tiesību principus. [↑](#footnote-ref-2)